1973 ஆம் ஆண்டு அன்னையர் தினத்தில், கிங்கின் "கேரி"நாவலானது டபுள்டே என்ற பதிப்பக நிறுவனத்தால் ஏற்றுக் கொள்ளப்பட்டது. ஆவி ஆற்றல் சக்தியுள்ள ஒரு பெண்ணை மையமாக வைத்துக் கதை எழுத ஆரம்பித்த போது இது குழந்தைத் தனமாக உள்ளது என்று தனக்கு தானே நினைத்துக் கொண்டு ஆரம்பப் பதிவுகளைக் குப்பையில் தூக்கி எறிந்து விட்டார். ஆனால் அவரது மனைவியான தபிதா அவற்றை பாதுகாத்து கதையை முடிப்பதற்கு கிங்கை உற்சாகப்படுத்தினார். 2,500 டாலர்களை முன்பணமாகப் பெற்றார் (அந்த காலங்ககளிலும், அது நாவல்களுக்குக் கிடைக்கும் பெரிய தொகை அல்ல), ஆனால் இறுதியில் புத்தக உரிமைகள் 400,000 டாலரைப் பெற்றது (இதன் பாதி வெளியீட்டாருக்குச் சென்றது). தனது தாயின் உடல்நலக் குறைவு காரணமாக கிங் மற்றும் அவரது குடும்பம் தெற்கு மைனேக்கு குடிபெயர்ந்தது. இந்த நேரத்தில், "செக்கண்ட் கம்மிங்" என்ற பெயர் கொண்ட புத்தகத்தை கிங் எழுத ஆரம்பித்தார். இது "ஜெருசலேம்'ஸ் லாட்" என்று பெயர் மாற்றப்பட்டு, இறுதியாக "'சலேம்ஸ் லாட்" என்று பெயர் மாற்றம் செய்யப்பட்டது (இது 1975 ஆம் ஆண்டு வெளியிடப்பட்டது). 1974 ஆம் ஆண்டு "கேரி" வெளியிடப்பட்ட சிறிது காலத்தில், கிங்கின் தாய் கருப்பைப் புற்று நோயால் இறந்தார். இறப்பதற்கு முன்பு கிங்கின் அத்தை எம்ரினி நாவலை அவருக்கு படித்துக் காட்டினார். அந்தக் காலத்தில் தனக்கு இருந்த அதிகப்படியான குடிப்பழக்கத்தைப் பற்றி கிங் எழுதினா., தனது தாயின் ஈமச்சடங்கு புகழுரை வாசிக்கும் போது தான் குடித்து இருந்தாகவும் கூறினார்.

அவரது தாய் இறந்த பின்னர் கிங் மற்றும் அவரது குடும்பத்தினர் கோலோராடோவின் பவுல்டருக்கு இடம்பெயர்ந்தனர். இங்கு தான் "த சைனிங்" என்ற நாவலை கிங் எழுதினார் (1977 ஆம் ஆண்டு வெளியிடப்பட்டது). மைனேயின் மேற்குப் பகுதிக்கு 1975 ஆம் ஆண்டு கிங்கின் குடும்பம் திரும்பியது. இங்கு "த ஸ்டாண்ட்" என்ற தனது நான்காவது நாவலை கிங் எழுதி முடித்தார் (1978 ஆம் ஆண்டு வெளியிடப்பட்டது). 1977 ஆம் ஆண்டு தனது குடும்ப அங்கத்தினர் மற்றும் ஓன் பிலிப்பிஸுடன் இங்கிலாந்து முழுவதும் சுற்றுப் பயணம் செய்யும் போது கிங்கின் மூன்றாவது மற்றும் இறுதிக் குழந்தைப் பிறந்தது. மைனேக்குத் திரும்பிய பிறகு மைனே பல்கலைக்கழகத்தில் எழுத்து ஆக்கத்தை கிங் கற்பிக்க ஆரம்பித்தார். இன்று வரை மைனில் உள்ள தனது முதல் வீட்டை கிங் பாதுகாத்து வைத்துள்ளார்.

ஆர்வங்கள்
திரைப்படங்கள் மற்றும் தொலைக்காட்சி
"கேரி" உடன் வெற்றி
வரவேற்பு